**АХМЕТ -ҰЛТТЫҢ ҰЛАҒАТТЫ ҰСТАЗЫ**

 Ахмет Байтұрсынұлы – қазақ үшін қасиетті есім. Ол өз ұлтының бағы үшін өмірдің барлық саласына араласты. Бұған оның атақ-даңқы дәлел. Қазақ халқы бір туар перзентін қоғам және мемлекет қайраткері, акын, әдебиет зерттеуші галым, түркітанушы, публицист, педагог, аудармашы, ұлттық жазудың реформаторы, ағартушы ретінде жақсы бiледi.

 Оның алғашқы кiтабы – «Қырық мысал». 1909 жылы жарық көрді. Осы кітаптың өзiнде отаршылдықтың зорлық-зомбылығын, елдiң тұралаған халін тұспалдап болса да жеткiздi.

 Ол қазақ ғылымы тарихында ұлттық әлiпби жасап, жана үлгі ұсынған реформатор. «Оқу құралы» - қазақ жазуының тұңғыш әліппелерiнің бiрi. Ал «Тіл-құралы» - қазақ тiлiнiң тұңғыш оқулығы.

Қазақстан Республикасы егеменді ел болғалы ғылым ,мәдениет, салаларында жасалып жатқан шаралардың барлығы жалпы адамзаттық және ұлттық игіліктер негізінде тәрбие мен білім беру ісін неғұрлым жоғары деңгейге көтеріп, сапасын түбегейлі жақсартуды талап етеді.Сол жолда қазақ ағартушыларының еңбектері мен ой-пікірлері халқымыздың рухани-мәдени қазынасының бір саласын құрайды.

 Қазақ тіл білімі ғылымының негізін қалаушы, ұлы рефарматор А.Байтұрсыновтың қазақ халқының тілдік мәдениетіне қосқан үлесі орасан зор.Ғалымның қай еңбегін алып қарасақ та, қазақ халқының сауатын ашып, тілдік құндылықтың сақталып, ел ертеңіне деген азаматтық жанашырлығына көз жеткіземіз.Өткен ғасырда жазып кеткен ғылыми еңбектерінің бүгінгі күнде де тіл дамыту жұмыстарында ғылыми маңызы артып, бүгінгі ғылымның дамуына пайдасы бар екенін айтып өтуге болады.Соның ішінде мен бүгін білім беру бағдарындағы қазақ тілін оқыту әдістемесіне ғалымның қосқан үлесі туралы сөз қозғамақпын.Бұл тақырыпқа ғылыми сараптама жасауда тілдің дамыту аясы мен тілді оқытудың тиімділігін арттыру жолдарына А.Байтұрсынұлының ғылыми еңбектерін пайдалана отырып, оқыту әдістемесін кеңейту жолдарын саралау жайлы айтқым келеді.

Жанын сала ұмтылды.

Болашақтың таңына

Қиялдап қана қойған жоқ

Май тамызып, от берді.

Ой – сананың шамына.

 Иә, қиялдап қана қоймай, жанын салып ұмтылған болашақтың таңы мен ой – сананың шамына май тамызып от берген – А.Байтұрсынов.Ахмет – қазақ әдебиетінде өзіндік орны бар ақын ,мысалшыл, қазақ тілінің әліппесі мен оқулықтарының авторы, шын мәніндегі күрескер, азаттыққа ұмтылған, азаматтық жыр үлгісін жасаған халқының қалаулы азаматы. Ақын арманы – «адамдық диханшысы» болып халқына қызмет ету. Ахмет бұл арманын орындады.

 Қазақтың ұлы ғұламасы А.Байтұрсыновтың халық үшін жасаған игі істерінің ішіндегі ең шоқтығы биік қызметінің бірі – араб жазуына өзгерістер енгізіп қазақ әліпбиін құрастыру. Осы арқылы ғалам халқының тез сауаттанып хат тануына оқу-білімге деген құштарлықтарының оянуына ерекше ықпал етті.А.Байтұрсынов қазақ әліппесі мен қазақ тілі оқулықтарын жазуды 1910 жылдардан бастап қолға алады да, оны 1912 жылдардан бастап қолданысқа енгізді. Қазақ графикасының негізінде қазақтың мәдени дүниесінде көп ғасырлық дәстүрі бар, өзге түркі халықтарды да пайдаланып отырғандықтан, туыстықсипаты бар араб таңбаларын алады.Оны қазақ фонетикасына икемдейді, ол үшін қазақ дыбыстары жоқ таңбаларды алфавиттен шығарады, арбша таңбасы жоқ дыбыстарына таңба қосады, қазақ тілінің жуанды- жіңішкелі үндестік заңына сай жазуға ыңғайлы дәйекші белгі жасайды. Сөйтіп 24 таңбадан тұратын өзі «қазақ жазуы» деп, өзгелер « Байтұрсыноа жазуы» деп атаған қазақтың ұлттық графикасын түзеді.Одан осы жазуды үйрететін әліппе жазады.